
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 20 aprilie 2010               

PL-x  158/2010                     


AVIZ
asupra proiectului de Lege privind  aprobarea Ordonanţei de urgenţă a Guvernului nr.3/2010 pentru modificarea şi completarea Legii apelor nr. 107/1996
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare cu proiectul de Lege privind aprobarea Ordonanţei de urgenţă a Guvernului nr. 3/2010 pentru modificarea şi completarea Legii apelor nr. 107/1996 , trimis cu adresa Pl-x 158 din 12 aprilie 2010 şi înregistrată cu nr. 31/287 din 12 aprilie 2010.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera Deputaţilor este Cameră decizională. 
Propunerea legislativă are ca obiect de reglementare modificarea şi completarea Legii apelor nr.107/1996, în vederea consolidării legislaţiei naţionale de profil, din perspectiva necesităţii de aliniere a acesteia la normele şi exigenţele europene.
Senatul, în calitate de primă Cameră sesizată, a adoptat proiectul de lege în condiţiile articolului 115 alineatul (5) teza a III- a din Constituţia României.
Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege  în şedinţa din  20 aprilie 2010.
Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.37 din 15.01.2010. 
În urma dezbaterilor, Comisia juridică, de disciplină şi imunităţi a hotărât, cu unanimitate  de voturi, avizarea favorabilă a acestei iniţiative legislative.
În raport de obiectul şi conţinutul reglementării,  proiectul de lege face parte din categoria legilor organice. 
                         PREŞEDINTE,                                SECRETAR,

                          Daniel BUDA                        Gabriel ANDRONACHE

  Consilier,

 Iuliana Fuiorea

